Birlashgan Arab Amirliklarida Oʻzbekiston Respublikasi Investitsiyalar, sanoat va savdo vazirligining vakolatxonasini tashkil etish chora-tadbirlari toʻgʻrisida
(resolution, 2025-08-27)

Oʻzbekiston Respublikasi Prezidentining “Oʻzbekiston Respublikasi va Birlashgan Arab Amirliklari oʻrtasida ikki tomonlama hamkorlikni yanada kengaytirish va mustahkamlash chora-tadbirlari toʻgʻrisida” 2019-yil 2-apreldagi PQ-4256-son qaroriga muvofiq, shuningdek, yirik korxonalar, investitsiya fondlari va moliya institutlari bilan toʻgʻridan-toʻgʻri aloqalarni yoʻlga qoʻyish, Oʻzbekiston Respublikasiga Birlashgan Arab Amirliklaridan (keyingi oʻrinlarda BAA deb ataladi) jalb qilinadigan toʻgʻridan-toʻgʻri xorijiy investitsiyalar oqimini koʻpaytirish, mahalliy tovarlar va xizmatlarni BAA bozoriga eksport qilish hajmini oshirish va tarkibini diversifikatsiyalash, milliy sayyohlik mahsulotlarini faol taklif etish va mamlakatga sayyohlar oqimini koʻpaytirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston Respublikasi va Birlashgan Arab Amirliklari oʻrtasidagi ikki tomonlama hamkorlikning yanada kengaytirish va mustahkamlash chora-tadbirlari toʻgʻrisida” 2019-yil 2-apreldagi PQ-4256-son qaroriga muvofiq BAAda Oʻzbekiston Respublikasi Investitsiyalar va tashqi savdo vazirligining “UzFDI” vakolatxonasi (keyingi oʻrinlarda UzFDI deb ataladi) tashkil etilganligi maʼlumot uchun qabul qilinsin. 2. UzFDIga quyida asosiy vazifalar yuklansin: oliy va yuqori darajadagi tashriflar yakunlari boʻyicha “yoʻl xaritalari”ga kiritilgan BAA bilan savdo-iqtisodiy, investitsiya va moliyaviy-texnik hamkorlik boʻyicha aniq loyihalar va dasturlarning tizimli monitoringi va amalga oshirilishini taʼminlash; Oʻzbekiston Respublikasi iqtisodiyoti tarmoqlari va infratuzilmasini rivojlantirish va modernizatsiyalash uchun BAAning yetakchi kompaniyalari, investitsiya fondlari va moliya institutlari tomonidan taqdim etiladigan toʻgʻridan-toʻgʻri xorijiy investitsiyalar, ilgʻor texnologiyalar va moliyaviy-texnik koʻmaklashish mablagʻlarining jalb etilishi, shuningdek, samarali oʻzlashtirilishini taʼminlash; mahalliy tovarlar va xizmatlarni eksport qilish hajmlarini oshirish, Oʻzbekiston Respublikasi tashkilotlarining mahsulotlari va xizmatlarini BAA bozoriga uzoq muddatli eksport qilishni tashkil etish hisobidan oʻzaro tovar aylanmasi nomenklaturasini kengaytirishga koʻmaklashish; tadbirkorlik subyektlariga salohiyatli investorlarni topish, uzoq muddatli sheriklik aloqalarini oʻrnatish, savdo va investitsiya shartnomalari va bitimlarini tuzish, ishbilarmon doirlar vakillari ishtirokida muzokaralar va boshqa tadbirlarni tashkil etish, qoʻshma korxonalar tashkil etish, hamkorlikdagi tadbirkorlikning boshqa shakllarini rivojlantirish, shuningdek, toʻgʻridan-toʻgʻri xorijiy investitsiyalarni jalb etish uchun loyiha takliflari va boshqa zarur materiallar tayyorlashda har tomonlama koʻmaklashish; tashqi savdo infratuzilmasini rivojlantirish, tranzit salohiyati darajasini oshirish, logistika va transport yoʻlaklarini takomillashtirish, eksport yoʻnalishlarini diversifikatsiyalash, Oʻzbekiston Respublikasining tashqi savdo yuklarini tashish va tranzit qilishda qabul qiluvchi mamlakat tomonidan imtiyozli rejimlarni qoʻllash boʻyicha amaliy choralar koʻrish. 3. Oʻzbekiston Respublikasi Investitsiyalar, sanoat va savdo vazirligining BAAdagi vakolatxonasi (UzFDI) uchun shtat jadvali va xarajatlar smetasi 1 va 2-ilovalarga muvofiq tasdiqlansin. 4. Belgilansinki, Oʻzbekiston Respublikasi Davlat budjeti mablagʻlari, Oʻzbekiston Respublikasi Investitsiyalar, sanoat va savdo vazirligining budjetdan tashqari mablagʻlari, shuningdek, qonunchilik hujjatlarida taqiqlanmagan boshqa manbalar UzFDI faoliyatini moliyalashtirish manbalari hisoblanadi. 5. Oʻzbekiston Respublikasi Moliya vazirligi: Oʻzbekiston Respublikasi Investitsiyalar va tashqi savdo vazirligining xarajatlari smetasi doirasida 2019-yilda UzFDIni faoliyatini moliyalashtirish uchun 1-ilovaga muvofiq tasdiqlangan shtat jadvaliga asosan mehnat haq toʻlash hisobga olingan holda qoʻshimcha mablagʻlar ajratsin; 2020-yildan boshlab Oʻzbekiston Respublikasi Investitsiyalar va tashqi savdo vazirligini UzFDIni saqlash xarajatlari inobatga olingan holda moliyalashtirsin; UzFDIga ikkita avtotransport vositasini saqlash uchun limit ajratsin. 51. Oʻzbekiston Respublikasi Investitsiyalar, sanoat va savdo vazirligi tomonidan, zaruratga koʻra, tasdiqlangan budjet doirasida UzFDIning xarajatlar smetasiga oʻzgartirish va qoʻshimchalar kiritilishi mumkin. 6. Oʻzbekiston Respublikasi Investitsiyalar va tashqi savdo vazirligi: oʻn kun muddatda UzFDI toʻgʻrisidagi nizomni ishlab chiqsin va belgilangan tartibda tasdiqlasin, unda UzFDI direktori va xodimlarining masʼuliyati va faoliyatini baholash mezonlari nazarda tutilsin; bir oy muddatda UzFDIni tasdiqlangan shtat jadvaliga binoan mutasaddilik qilinadigan yoʻnalishlar boʻyicha malakali mutaxassislar bilan toʻldirsin; 2021-yil 31-dekabrga qadar UzFDI faoliyatini moliyalashtirish bilan bogʻliq xarajatlarning bir qismini budjetdan tashqari mablagʻlar hisobidan qoplash boʻyicha Oʻzbekiston Respublikasi Vazirlar Mahkamasiga taklif kiritsin; Oʻzbekiston Respublikasi Moliya vazirligi va Tashqi ishlar vazirligi bilan birgalikda UzFDIni Abu-Dabi shahridagi ofisga joylashtirish va jihozlashni taʼminlasin, shuningdek, uning faoliyatini tashkil etish bilan bogʻliq boshqa masalalarni ham hal etsin. 7. Belgilansinki, UzFDI: Oʻzbekiston Respublikasi Investitsiyalar, sanoat va savdo vazirligiga hisobot beradi va oʻz faoliyatini Oʻzbekiston Respublikasi investitsiyalar, sanoat va savdo vazirining umumiy rahbarligida amalga oshiradi; UZFDIni Oʻzbekiston Respublikasi investitsiyalar, sanoat va savdo vaziri tomonidan lavozimga tayinlanadigan va lavozimdan ozod etiladigan direktor rahbarlik qiladi, bunda UzFDI direktori oʻzining maqomi boʻyicha Oʻzbekiston Respublikasining Birlashgan Arab Amirliklaridagi elchixonasi maslahatchisi lavozimiga, shuningdek, vakolatxonaning menejerlari birinchi kotib lavozimiga tenglashtiriladi va faoliyatini mazkur davlatdagi Oʻzbekiston Respublikasining xorijiy muassasalari bilan yaqindan hamkorlikda amalga oshiradi. Oʻzbekiston Respublikasining Birlashgan Arab Amirliklaridagi xorijiy muassasalariga respublikaga investitsiyalar, moliyaviy-texnik koʻmaklashish mablagʻlari va sayyohlarni jalb qilish, mahalliy ishlab chiqaruvchilarning tovarlari va mahsulotlarini eksport qilishga har tomonlama koʻmaklashadi. 8. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari E.M. Gʻaniyev, Bosh vazir oʻrinbosari — moliya vaziri D.A. Qoʻchqorov va Oʻzbekiston Respublikasi investitsiyalar va tashqi savdo vaziri S.U. Umurzaqov zimmasiga yuklansin. T/rLavozimiShtat birliklari soniIsh haqi(2025-yil 1-fevraldan)Oylik ish haqi(2025-yil 1-iyuldan)Yillik ish haqi toʻlash fondi*1.Direktor(Dubay sh.)12 8903 65539 270,02.Sunʼiy intellekt va raqamlashtirish boʻyicha menejer(Dubay sh.)12 5503 22534 650,03.Yashil energetika boʻyicha menejer(Abu-Dabi sh.)12 5503 22534 650,04.Davlat-xususiy sheriklik boʻyicha menejer(Abu-Dabi sh.)12 5503 22534 650,05.Sanoat loyihalari boʻyicha menejer(Dubay sh.)12 5503 22534 650,06.Tashqi savdo boʻyicha menejer(Dubay sh.)12 5503 22534 650,07.Bosh hisobchi, ofis menejer va haydovchi(Dubay sh.)12 3802 97032 100,0Jami718 02018 300,0244 620,0 T/r Xarajatlar moddalarining nomi Toifa Modda 2019-yilgi xarajatlar miqdori AQSH dollarida soʻmda* 1. Ish haqi 41 10 33 150,0 2. Boshqa badallar va ijtimoiy ehtiyojlar uchun ajratmalar 41 21 5 500,0 3. Xizmat safarlari uchun xarajatlar 42 10 2 112,0 26959,5* 4. Kommunal xizmatlar xarajatlari 42 20 4 367,9 5. Saqlash va joriy taʼmirlash 42 30 7 487,0 6. Ijara xarajatlari 42 40 85 680,0 7. Moddiy aylanma mablagʻlar zaxiralari xarajatlari 42 50 5 027,0 8. Tovarlar va xizmatlar xarid qilish uchun boshqa xarajatlar 42 90 33 913,1 9. Asosiy fondlarni xarid qilish xarajatlari 43 50 215 419,8 10. Boshqa xarajatlar 48 00 16 740,0 2 000,0* Jami: 443 027,82 28 959,5*